**APSTIPRINĀTS**

ar Daugavpils valstspilsētas pašvaldības domes

2023.gada \_\_\_.\_\_\_\_\_\_\_\_\_\_\_\_\_\_

lēmumu Nr. \_\_\_\_\_\_

**SIA “Daugavpils bērnu veselības centrs”**

**sniegto maksas pakalpojumu cenu noteikšanas kārtība**

Izdota saskaņā ar Valsts pārvalde iekārtas likuma 43.1 panta trešo daļu

1. **Vispārīgie jautājumi**
	1. Kārtība nosaka Sabiedrības ar ierobežotu atbildību „Daugavpils bērnu veselības centrs” (turpmāk – kapitālsabiedrība) deleģēto pārvaldes uzdevumu ietvaros sniegto pakalpojumu (turpmāk – pakalpojumi) maksas apmēra noteikšanas un apstiprināšanas kārtību.
	2. Kārtība attiecas uz visiem pakalpojumu veidiem, izņemot normatīvajos aktos noteiktos gadījumus.
	3. Kapitālsabiedrība pakalpojuma cenu aprēķina, sākotnēji nosakot katra pakalpojuma pašizmaksu, pieskaitot peļņu un pievienotās vērtības nodokli (atbilstoši Latvjas Republikas normatīvajiem aktiem).
	4. Cena, par kādu kapitālsabiedrība sniedz pakalpojumu, nedrīkst būt mazāka par aprēķināto pakalpojuma pašizmaksu.
	5. Kapitālsabiedrības sniegto pakalpojumu maksas atbrīvojumus privātpersonām nosaka Daugavpils valstspilsētas pašvaldības dome (turpmāk - pašvaldība).
	6. Kapitālsabiedrība sniegto pakalpojumu cenrādi publicē kapitālsabiedrības tīmekļa vietnē www.dbvc.lv.
2. **Pakalpojumu maksas apmēra noteikšanas kārtība**
	1. Aprēķinot pakalpojuma pašizmaksu, kapitālsabiedrība izmanto pilnas pašizmaksas kalkulācijas metodi, kas ietver tiešās (mainīgās) un netiešās (vispārējās, pieskaitāmās) izmaksas. Aprēķinos tiek izmantoti plānotie rādītāji tekošajam gadam.
	2. Pakalpojuma pašizmaksa un cena ir aprēķināma katram sniegtajam pakalpojuma veidam atsevišķi, kurā iekļauj tikai ekonomiski pamatotas izmaksas, kas saistītas ar konkrēta pakalpojuma sniegšanu.
	3. Pakalpojuma tiešās (mainīgās) izmaksas ietver sevī tiešās materiālu izmaksas, tiešās darba algas izmaksas, darba devēja valsts sociālās apdrošināšanas obligātās iemaksas un citas ar pakalpojuma sniegšanu izdalāmās vai aprēķināmās izmaksas.
	4. Pakalpojuma netiešās izmaksas tiek sadalītas sekojošos veidos:
* *Netiešās izmaksas, kuras nav iespējams pilnā apmērā attiecināt uz konkrētā pakalpojuma sniegšanu*. Šīs izmaksas ietver pārējo darbinieku darba algas un ar šīm algām saistītās valsts sociālās apdrošināšanas obligātās iemaksas, pamatlīdzekļu amortizācijas izdevumus (izņemot medicīnisko iekārtu), iekārtas tehnisko apkopi, ēkas uzturēšanu un apsaimniekošanu, remontu, saimniecisko materiālu izlietojumu, transporta pakalpojumus, darbinieku apmācības un vervēšanas izdevumus, u.c. pārdošanas izdevumus;
* *Administrācijas izmaksas*, kas ietver pārvaldes personāla un administratīvā personāla darba algas un ar šīm algām saistītās valsts sociālās apdrošināšanas obligātās iemaksas, sakaru pakalpojumus, gada pārskata un revīzijas izdevumus, bankas pakalpojumus, grāmatvedības un juristu pakalpojumus, nemateriālo vērtības nolietojumu u.c. administrācijas izdevumus;
* *Citas netiešās izmaksas*, kas ietver pārējos izdevumus.
	1. Pieskaitījuma likmi aprēķina izmantojot formulu:

Pieskaitījuma likme = Netiešās izmaksas / Tiešās izmaksas

* 1. Šādu maksas pakalpojumu aprēķināšanas metodiku izmanto maksas apmēra noteikšanai pakalpojumiem, kuri nav noteikti valsts apmaksātos veselības aprūpes pakalpojumu tarifos.
	2. Sniedzot pakalpojumus, kuriem ir noteikti valsts veselības aprūpes pakalpojumu tarifi par maksu, par pamatu tiek ņemta Nacionālā veselības dienesta tīmekļa vietnē www.vmnvd.gov.lv publicētā pakalpojumu pašizmaksa.
	3. Maksas pakalpojuma pašizmaksai, kas norādīta kārtības 2.6. un 2.7. punktos, pieskaita peļņu. Peļņas apmēru nosaka kapitālsabiedrības izveidota komisija, ņemot vērā, ka kopumā visiem pakalpojumiem noteiktais peļņas apmēram jānodrošina vismaz 5% realizācijas rentabilitāti.
	4. Kapitālsabiedrības komisija, pieņemot lēmumu par peļņas apmēru, ņem vērā:
* Pakalpojuma konkurētspēju tirgū;
* Pakalpojuma pieprasījumu;
* Pakalpojuma pirktspēju;
* Peļņas maksimizēšanas iespējas.
	1. Ja veselības aprūpes pakalpojuma veidam ir noteikts pacienta līdzmaksājums, tad nosakot attiecīgo maksas pakalpojuma izcenojumu, pievieno atbilstošu pacienta līdzmaksājumu, pamatojoties uz 2018.gada 28.augusta Ministru kabineta noteikumu Nr.555 „Veselības aprūpes pakalpojumu organizēšanas un samaksas kārtība” 13.pielikumu.
1. **Pakalpojumu maksas apmēra apstiprināšanas un pārskatīšanas kārtība**
	1. Kapitālsabiedrības izveidotā komisija ne retāk kā reizi gadā, līdz kapitālsabiedrības budžeta plāna apstiprināšanai, pārskata maksas pakalpojuma izcenojuma aprēķinu katram pakalpojumam, novērtē ar pakalpojuma sniegšanu saistītās izmaksas, to ietekmi uz pakalpojuma izcenojumu un, konstatējot izmaiņas, izstrādā jaunu pakalpojuma izcenojuma aprēķinu.
	2. Kapitālsabiedrība novērtē ar pakalpojuma sniegšanu saistītās izmaksas un attiecīgi veic grozījumus maksas pakalpojuma izcenojuma aprēķinā arī šādos gadījumos:
		1. izdarīti grozījumi normatīvajos aktos;
		2. ir mainījušies apstākļi, kas ietekmē maksas pakalpojumu klāstu/apjomu, kas būtiski ietekmē vienas pakalpojuma vienības izmaksas;
		3. ir būtiski mainījušās izmaksas, kuras veido maksas pakalpojumu izcenojumus u.c. būtiskas ietekmes.
	3. Kapitālsabiedrības valdes loceklis apstiprina izstrādātos maksas pakalpojuma izcenojuma aprēķinus, pamatojoties uz šīs kārtības 1.pielikumu un cenrādi (šīs kārtības 2.pielikums).
	4. Apstiprināto cenrādi un katram pakalpojuma veidam, izstrādātos un apstiprinātos pakalpojuma izcenojumus, kapitālsabiedrība 3 (trīs) dienu laikā pēc apstiprināšanas iesniedz Daugavpils valstspilsētas pašvaldības iestādes „Daugavpils pašvaldības centrālā pārvalde” Juridiskā departamenta Kapitālsabiedrību pārraudzības nodaļā.
	5. Kapitālsabiedrības valdes loceklis ir atbildīgs par šīs kārtības noteikumu ievērošanu.

**1.pielikums**

SIA “Daugavpils bērnu veselības centrs”

sniegto maksas pakalpojumu cenu noteikšanas kārtībai

|  |  |
| --- | --- |
|  | APSTIPRINU: |
|  |  SIA ”Daugavpils bērnu veselības centrs” |
|  | valdes loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | *vārds, uzvārds* |
|  |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | *paraksts* |
|  | \_\_\_\_\_\_.gada \_\_\_\_.\_\_\_\_\_\_\_\_\_\_\_\_\_\_\_ |
|  |  |
| **Maksas pakalpojuma izcenojuma aprēķins** |
|  |  |
| **Iestāde: SIA ”Daugavpils bērnu veselības centrs”**  |
| **Maksas pakalpojuma veids: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  *(pakalpojuma nosaukums)* |
|  |  |
| **Rādītājs (materiāla/izejvielas nosaukums, atlīdzība un citi izmaksu veidi)** | **Izmaksu apjoms viena maksas pakalpojuma veida nodrošināšanai** |
|   |   |
| **Tiešās izmaksas, EUR** |  |
| Vienreizlietojamais materiāls  |   |
| Pamatlīdzekļu un mazvērtīgā inventāra nolietojums |   |
| Ārstniecības personas darba alga |   |
| Valsts sociālās apdrošināšanas obligātās iemaksas |   |
|   |   |
| **Netiešās maksas, EUR** |  |
| Pārdošanas, uzturēšanas izmaksas u.c. |   |
| Administrācijas izmaksas |   |
| Citas netiešās izmaksas |   |
|   |   |
| **Aprēķinātās izmaksas uz vienu pakalpojuma vienību (pašizmaksa), EUR** |  |
|   |   |
| **Peļņa (\_\_\_%), EUR** |  |
|  |  |
| **Maksas pakalpojuma izcenojums, EUR** |  |
|  |  |
| **Aprēķinu sastādīja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  *(amats, vārds, uzvārds)* |

**2.pielikums**

SIA “Daugavpils bērnu veselības centrs”

sniegto maksas pakalpojumu cenu noteikšanas kārtībai

|  |  |  |  |  |
| --- | --- | --- | --- | --- |
|  |  |  |  | APSTIPRINĀTS |
| ar SIA "Daugavpils bērnu veselības centrs" |
| valdes locekles \_\_\_\_\_. \_\_.\_\_\_\_\_\_\_ rīkojumu Nr. \_\_\_\_ |
|  |  |  |  |  |  |
| **SIA "Daugavpils bērnu veselības centrs"** |
| **sniegto maksas pakalpojumu cenrādis** |
| **spēkā ar \_\_\_\_\_. \_\_\_.\_\_\_\_\_\_\_\_\_\_\_\_** |
|  |  |  |
| **Nr. p.k.** | **Pakalpojuma veids** | **Mērvie-nība** | **Cena bez PVN (EUR)** | **PVN (EUR)** | **Cena ar PVN** **(EUR)** |
|  |  |  |  |  |  |
|  |  |  |  |  |  |
|  |  |  |  |  |  |